Til trods for at politiet i 2004 jævnede Pusher Street på Christiania med jorden og gennem flere år patruljerede massivt på Christiania, er hashhandlen nu tilbage for fuld styrke igen.

Det oplyser vicepolitiinspektør Lau Thygesen, der er chef for Københavns Politis afdeling for organiseret kriminalitet, til Berlingske.

»Hashhandlen foregår i dag lige så åbent som i 2004 og på samme niveau. Vi har en formodning om, at der sælges for op imod en milliard kroner om året«, siger han på baggrund af politiets løbende efterforskning, der senest har resulteret i beslaglæggelse af 12 ton hash.